CELEX: 62007CA0082
Language: da
Date: 2008-03-06 00:00:00
Title: Sag C-82/07: Domstolens dom (Anden Afdeling) af 6. marts 2008 — Comisión del Mercado de las Telecomunicaciones mod Administración del Estado (anmodning om præjudiciel afgørelse fra Tribunal Supremo (Spanien)) (Elektronisk kommunikation — net og tjenester — artikel 3, stk. 2, og artikel 10, stk. 1, i direktiv 2002/21/EF (rammedirektivet) — nationale nummerplaner — bestemt national tilsynsmyndighed)

26.4.2008   
            
            
               DA
            
            
               Den Europæiske Unions Tidende
            
            
               C 107/7
            
         Domstolens dom (Anden Afdeling) af 6. marts 2008 — Comisión del Mercado de las Telecomunicaciones mod Administración del Estado (anmodning om præjudiciel afgørelse fra Tribunal Supremo (Spanien))
   (Sag C-82/07) (1)
   
   (Elektronisk kommunikation - net og tjenester - artikel 3, stk. 2, og artikel 10, stk. 1, i direktiv 2002/21/EF (rammedirektivet) - nationale nummerplaner - bestemt national tilsynsmyndighed)
   (2008/C 107/10)
   Processprog: spansk
   Den forelæggende ret
   Tribunal Supremo
   Parter i hovedsagen
   
      Sagsøger: Comisión del Mercado de las Telecomunicaciones
   
      Sagsøgt: Administración del Estado
   Sagens genstand
   Anmodning om præjudiciel afgørelse — Tribunal Supremo — fortolkning af artikel 3, stk. 1, 2 og 4, og artikel 10, stk. 1, i Europa-Parlamentets og Rådets direktiv 2002/21/EF af 7. marts 2002 om fælles rammebestemmelser for elektroniske kommunikationsnet og -tjenester (rammedirektivet) (EFT L 108, s. 33) — tildeling af nationale nummerressourcer og forvaltning af nationale nummerplaner — regulerings- og driftsopgaver tildelt en bestemt myndighed
   Konklusion
   
               1)
            
            
               Artikel 3, stk. 2 og 4, og artikel 10, stk. 1, i Europa-Parlamentets og Rådets direktiv 2002/21/EF af 7. marts 2002 om fælles rammebestemmelser for elektroniske kommunikationsnet og -tjenester (rammedirektivet), sammenholdt med rammedirektivets ellevte betragtning, skal fortolkes således, at tildelingen af nationale nummerressourcer og disponeringen af de nationale nummerplaner skal anses for reguleringsopgaver. Medlemsstaterne har ikke pligt til at tildele disse forskellige opgaver til forskellige nationale tilsynsmyndigheder.
            
         
               2)
            
            
               Artikel 10, stk. 1, og artikel 3, stk. 2, 4 og 6, i direktiv 2002/21/EF skal fortolkes således, at de ikke er til hinder for, at beføjelsen til at tildele nationale nummerressourcer og forvalte nationale nummerplaner samtidig tildeles flere forskellige, uafhængige tilsynsmyndigheder, såfremt tildelingen af opgaver offentliggøres på en let tilgængelig måde og meddeles Kommissionen for De Europæiske Fællesskaber.
            
         
      (1)  EUT C 82 af 14.4.2007.